བདག་གིས་གོང་གི་དཔྱད་ཐོ་གསར་པ་འདི་ཆ་ཚང་ཞིག་ཀློག་ཁོམ་མ་བྱུང་ནའང་།ཨ་ཁུ་རོང་པོ་གངས་དཀར་གྱི་སྐད་འཕྲིན་གྱི་བར་སྟོང་དུ།ཇོ་ནང་ཏཱ་ར་ནཱ་ཐས་དབྱངས་ཅན་སྒྲ་མདོ་གསན་རྗེསདཔལ་ལེགས་ལྡན་ནག་པོའི་གླུཡི་ལེའུ་གཉིས་བསྒྱུར་ཡོད་པ་དང་།བསྟན་འགྱུར་ཁྲོད་ཀྱི་གླེགས་བམ་ཅིག་གི་ནངདཔལ་ལེགས་ལྡན་ནག་པོའི་གླུཡི་ཚིགས་བཅད་རེ་ཟུང་དྲངས་འདུག་པར་མ་ཟད།ཕལ་ཆེར་བསྟན་འགྱུར་ཁྲོད་ཀྱི་ལེགས་ལྡན་གྱི་གླུའི་ཚིགས་བཅད་དེ་དག་བོད་ཡིག་ཏུ་ཐོན་པའི་འགྱུར་རྙིང་ཤོས་མིན་ནམ་སྙམ་ཞེས་མཆན་བུ་ཞིག་བཏབ་པ་ཡིན།དེ་རྗེས་ཁོང་གིས་དེ་གལ་ཆེན་ཡིན་པ་དང་།གལ་ཏེ་རྙེད་ན་ཚུར་དྲངས་ཏེ་དེའི་སྐོར་གྱི་རྩོམ་ཡིག་ཅིག་བྲིས་ན་ལེགས་ཚུལ་དང་།ད་དུང་དགེ་ཆོས་ཀྱི་ཀླུ་སྒྲུབ་དགོངས་རྒྱན་དང་དེབ་དཀར་མིན་པའི་བརྩམས་ཆོས་གཞན་ལ་ཡང་གསེར་ངོ་གསེར་དུ་ཤེས་ན་ཅི་མ་རུང་སྙམ་པ་ཡོད་ཅེས་གསུངས་བྱུང་།